Ralio krosas

Ralio krosas – tai sprinto stiliaus automobilių lenktynių forma, vykstanti uždaroje, mišrios dangos (asfalto ir žvyro) lenktynių trasoje su specialiai paruoštais lenktyniniais automobiliais, panašiais į ralio automobilius. Nedidelės lenktynininkų grupės rungtyniauja trumpos distancijos kvalifikaciniuose, o po to atkrintamuosiuose važiavimuose.https://www.smsc.se/rallycross

 Istorija 
Ralio kroso ištakos siekia XX a. 7-ojo dešimtmečio pradžią. Skandinavijoje išpopuliarėjo nebrangios, pradinio lygio, į ralį panašios varžybos. Šios varžybos atsirado Suomijoje, ir buvo vadinamos Jokamiehenluokka (klasė visiems). Netrukus išplito į Švediją, kur buvo vadinamos folkrace, bei į Norvegiją (bilcross). Daug panašumų turi ir autokrosas, atsiradęs dar 1940-ųjų dešimtmečio pabaigoje.

1967 m. Britų televizijos kompanija ITV suorganizavo naujas varžybas, skirtas savo televizijos laidai. Pirmosios oficialios ralio kroso varžybos įvyko vasario 4 d. Anglijoje, „Lydden Hill“ trasoje.https://www.imps4ever.info/racing/rallycross/homewood.htmlhttps://www.snaplap.net/lydden-hill-race-circuit/ Lenktynės patiko tiek žiūrovams tiek lenktynininkams, ir netrukus buvo suorganizuoti sekantys ralio kroso renginiai. Ralio krosas, kartu su televizijos laidų formatu 1968 m. išplito į Olandiją, ir netrukus į Australiją.https://www.fiaworldrallycross.com/world-rx/more/more/about-world-rx/world-rx-history/

Pirmieji čempionatai Europos mastu ėmė vykti 1973 m., netrukus buvo įkurta Europos ralio kroso asociacija . 1976 m. ralio krosą pripažino FIA, ir netrukus perėmė jo valdymą. Pasauliniu mastu, pirmasis FIA ralio kroso pasaulio čempionatas vyko 2014 m. Pasaulio čempionatas vyksta kasmet, jį sudaro etapai, vykstantys įvairiose pasaulio šalyse.

 Formatas 

Kiekvieno etapo varžybos vyksta šiuo formatu:
 Kvalifikaciniai važiavimai. Kiekvienoje iš klasių vyksta kvalifikaciniai važiavimai, kuriuose po keturis ratus važiuoja nuo 3 iki 5 automobilių. Į važiavimus lenktynininkai parenkami atsitiktinai, tačiau visi lenktynininkai pravažiuoja po 4 (kai kuriose varžybose – po 3) važiavimus. Lenktynininkai uždirba taškus, pagal užimtas pozicijas. 12 daugiausia taškų surinkusių lenktynininkų patenka į pusfinalį.
 2 pusfinaliai. Abiejuose pusfinaliuose lenktyniauja po 6 automobilius, kurie važiuoja po 6 ratus. Pirmas 3 vietas pusfinaliuose užėmę lenktynininkai patenka į finalą.
 Finalas. Kaip ir pusfinalyje, kiekvienoje klasėje varžosi 6 automobiliai, važiuojami 6 ratai. Kiekvienos klasės finalo nugalėtojas laikomas etapo nugalėtoju.
 Superfinalas. Kai kuriouse varžybose vyksta superfinalas, kuriame dalyvauja po dvi pirmąsias vietas kiekvienoje klasėje užėmusius lenktynininkus.
 Džokerio ratas.  – kitokios konfigūracijos ratas trasoje, kurį kiekvienas lenktynininkas privalo vieną kartą įveikti kiekviename važiavime. FIA varžybose džokerio ratas yra ilgesnis, jį įveikti reikia papildomai apie 2 sekundes.
 Taškai. Čempionato įskaitoje taškai skaičiuojami įtraukiant tiek kvalifikaciniuose, tiek atkrintamuose etapuose surinktus taškus.

 Ralio kroso automobiliai 

Daugelyje šalių, tarp jų ir Lietuvoje, vyksta nacionaliniai ralio kroso čempionatai. Automobiliai skirstomi į keletą grupių bei klasių, priklausomai nuo galingumo, automobilio tipo, ir kitų reikalavimų. FIA nustato automobilių homologaciją pasauliniu mastu,https://www.fia.com/sites/default/files/2023_fia_world_rallycross_championship_sporting_regulations.pdf tuo tarpu įvairios šalys turi papildomų klasių ar kategorijų, priklausomai nuo populiarumo tarp dalyvių. Klasės dažnai skirstomos į subkategorijas pagal galingumą.
 RX1, arba Supercar – galingiausi (iki 600 AG) ralio kroso automobiliai, keturiais varomais ratais, sveriantys iki 1300 kg. Nuo 2022 m. atsirado RX1e klasė elektra varomiems automobiliams (iki 680 AG).https://www.fia.com/news/technical-details-fia-world-rx1e-powertrain-revealed
 RX2, arba RX Lites – iki 320 AG ralio kroso automobiliai, dvejais arba keturiais varomais ratais, sveriantys iki 1100 kg. Nuo 2021 m. atsirado RX2e klasė elektra varomiems automobiliams (iki 320 AG).
 RX3, arba Super 1600 – varikliai buvo ribojami iki 1600 cm³, o nuo 2011 m. ribojami galingumu (iki 250 AG).https://rallycross.com/2020/10/09/whats-in-a-name-new-names-for-supercar-and-super1600/
 Modified – įvairių konfigūracijų kėbuliniai arba rėminiai automobiliai, su minimaliai apribotomis modifikacijomis.
 Production – įvairių konfigūracijų kėbuliniai automobiliai, su ribotai leidžiamomis modifikacijomis.
 vieno modelio – pvz. Anglijoje BMW Mini bei All4 Minihttps://www.rallycrossbrx.com/competitors, Airijoje Ford Fiesta Zetec, Lietuvoje BMW RX bei Lada RX ir pan.
 bagiai – rėminės konstrukcijos lengvieji bagiai, varomi motociklo varikliais.
 junior – riboto galingumo klasė skirta saugiai skatinti sportą tarp jaunimo.

 Susiję sportai 
 Autokrosas (automobilių krosas)
 Ralio sprintas
 Ralio reidas
 Automobilių ralis

 Čempionatai 

 FIA 
 FIA Pasaulio ralio kroso čempionatas (nuoroda) 
 FIA Europos ralio kroso čempionatashttps://rallycrossworld.com/2013/12/06/how-euro-rx-fits-in-the-world-rallycross-championship/
 FIA Šiaurinės Europos zonos ralio kroso čempionatas 

 Nacionaliniai čempionatai 
Daugumoje Vakarų Europos šalių vyksta ralio kroso čempionatai, ralio krosas ypač populiarus Didžiojoje Britanijoje, Olandijoje, Belgijoje, Prancūzijoje ir Skandinavijos šalyse.

 Britų ralio kroso čempionatas  (nuoroda)
 Vokietijos ralio kroso čempionatas  (nuoroda)

 Čempionatai Pabaltyjyje 
 Baltijos ralio kroso čempionatas
 FIA Šiaurines Europos zonos (NEZ) ralio kroso čempionatas
 Lietuvos–Latvijos ralio kroso čempionatashttps://www.lasf.lt/wp-content/uploads/2022/07/LAT-LIT-Supplementarry-Regulations_Vilkyciai_IV_Sign.pdf

 Ralio krosas Lietuvoje 
Ralio krosas išpopuliarėjo Lietuvoje 2010-ųjų dešimtmetyje, ypač po 2014 m. Vilkyčių trasoje įvykusio „European Rallycross Challenge“ etapo.

Tarptautinėse varžybose geriausių ralio kroso pasiekimų yra pasiekęs Rokas Baciuška, 2018 m. tapęs FIA Europos ralio kroso čempionato nugalėtoju Super1600 klasėje. Šioje klasėje, 2016 m. Kasparas Navickas užėmę 3-ąją vietą. 2019 m. Rokas Baciuška tapo pirmuoju lietuviu, kuris dalyvavo FIA pasaulio ralio kroso čempionate. R.Baciuška užėmė 11-ąją vietą.

 Lietuvos čempionatas 
Lietuvos ralio kroso čempionatas 2023 m. vyksta bendrai su Latvijos ralio kroso čempionatu, bet atskirose įskaitose. Varžybos vyksta šiose klasėse:https://www.lasf.lt/lt/krosas/rezultatai/https://www.lasf.lt/wp-content/uploads/2023/02/LT-RALIO-KROSO-CEMPIONATO-REGLAMENTO-PROJEKTAS.pdf
 SUPER 1600 – iki 1600 cm3 – FWD
 SUPER 2000 – iki 2000 cm3 – FWD
 BMW RX – BMW automobiliai, iki 3000 cm3 – RWD
 SUPERCAR – iki 3500 cm3 – AWD
 YARIS CUP – gali dalyvauti sportininkai nuo 10 iki 16 metų imtinai

+ 2023 m. Lietuvos ralio kroso čempionato tvarkaraštis Etapas Data Vieta 1  2023-05-07   Bikerniekų trasa 2  2023-05-21   Jekabpilio trasa 3  2023-06-18   Viljandžio trasa 4  2023-07-09   Vilkyčių trasa 5  2023-08-06   Vilkyčių trasa 6  2023-09-09   Bikerniekų trasa

 Šaltiniai 

Kategorija:Automobilių sporto rūšys